《和南塘赋东轩春日即事》
宋代·卫宗武

十分春过半，稚绿已侵花。又见拳抽蕨，相将舌吐茶。

川原美如画，卉木烂成霞。红旆思行乐，黄紬忆放衙。

榆年许憔悴，芳景自纷华。但有书为圃，不妨涵圣涯。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。